VANTAAN JHL RY 865 MÖKKIALUE RANNANMAA 03.03.2022

SIESTAPOLKU 61 52700 MÄNTYHARJU

Yhdistys omistaa Itä-Suomen läänin Mäntyharjun kunnan Paasolan kylässä alueen, joka on tarkoitettu jäsenistön virkistyskäyttöön.

Pyhäranta niminen tila, koko 5 hehtaaria, on hankittu vuonna 1976. Alue rajoittuu kirkasvetiseen Pyhäveteen, jonka rantaviivaa on käytettävissä noin 150 metriä. Järvi on kivikkoinen, mutta siihen kuuluu erittäin hienohiekkainen uimaranta, joka sopii mataluutensa takia erittäin hyvin lapsille.

Mökit on sijoitettu rannan läheisyyteen, kuitenkin siten, että koko rantaviiva on kaikkien käytössä.

Alueella on oikeus leiriytyä, saunoa ja majoittua vain yhdistyksen jäsenillä ja heidän mukanaan olevilla perheenjäsenillä ja vierailla.

Ilman varausta kenelläkään ei ole oikeutta käyttää mökkialuetta.

Avaimen kuitannut yhdistyksen jäsen on vastuussa vieraistaan alueella. Mökin avainta ei saa luovuttaa ulkopuolisille. Avain tulee palauttaa käytön jälkeen seuraavana arkipäivänä yhdistyksen postilaatikkoon os. Tikkuraitti 11 A 10, 01300 Vantaa (ensimmäinen kerros).

Mökkejä alueella on 4 kpl. Mökit 1, 2 ja 3 ovat alkuperäisiä (remontoituja).

Mökki 4 on rakennettu v. 2017. Mökeissä 1, 2 ja 4 on oma sauna. Alueella on myös 4 kpl sähköistettyjä asuntoauto- ja vaunupaikkaa. Sähköpistoke on varustettu 10A sulakkeella.

Mökeissä on sähköt, jääkaappi, sähköhella, (mökki 1 sähkölevy), kahvi -ja vedenkeitin, pölynimuri ja mikroaaltouuni. Mökeissä on valmiina patjat, peitteet ja tyynyt, omat liinavaatteet tuo vuokraaja mukanaan. Keittiöastioita ja ruokailuvälineitä on riittävästi tavalliseen perhekäyttöön. Jokaisessa mökissä on uuni. Puita on varattu riittävästi. Sähköpattereiden vienti mökkeihin on **ehdottomasti kielletty**. Jokainen hoitaa itse tarvittavat polttopuut (liiteri). Alueella on grillikatos ja kesäkeittiö. Kesäkeittiössä on jääkaapit, mikroaaltouuni ja sähkölevy. Käytössä kesävesi hanasta (ei juomavesi)

Alueella on myös 3 venettä ja erinäisiä tarvikkeita lomalaisten käyttöön.

Ruokavesi haetaan porakaivosta, joka sijaitsee mökkien 3 ja 4 välissä. Sauna ja muu pesuvesi otetaan järvestä. Kesäaikana on käytössä pumppu ja vesijohto, joilla vesi on johdettu mökkien 1, 2 ja 4 saunan läheisyyteen.

Kesäaikana on käytettävissä 2 vesi WC:tä. Talvella käytössä ”Puu-Cee”

Kalastus: Yhdistyksen jäsenillä on lupa harjoittaa verkko-, katiska, -uistin- ja pilkkikalastusta sekä ongintaa Pyhäjärvessä, Mäntyharjun kalastuskunnan alueella. Kartta kalastusalueesta on mapeissa mökeissä. Kalamerkit löytyvät ulkovaraston ovesta ja veneiden tapit. Huomio myös omat valtion kalastusluvat.

Jokaiselta edellytetään omatoimisuutta ja vastuuta alueen, rakennusten ja irtaimiston käytössä sekä muut asukkaat huomioivaa käytöstä. Jos huomaat vikoja tai puutteita asiasta täytyy mainita avainta luovuttaessasi tai sähköpostilla: vantaanjhl@gmail.com

**Puiden kaataminen alueella on ehdottomasti kielletty!**

Mukavaa ja virkistävää loma-aikaa!

Kiinteistöjaosto